CELEX: C2007/247/22
Language: el
Date: 2007-10-20 00:00:00
Title: Υπόθεση C-374/07 P: Αίτηση αναιρέσεως που άσκησε στις 3 Αυγούστου 2007 η Mebrom NV κατά της αποφάσεως που εξέδωσε το Πρωτοδικείο (δεύτερο τμήμα) στις 22 Μαΐου 2007 στην υπόθεση T-198/05: Mebrom NV κατά Επιτροπής των Ευρωπαϊκών Κοινοτήτων

20.10.2007   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 247/17
            
         Αίτηση αναιρέσεως που άσκησε στις 3 Αυγούστου 2007 η Mebrom NV κατά της αποφάσεως που εξέδωσε το Πρωτοδικείο (δεύτερο τμήμα) στις 22 Μαΐου 2007 στην υπόθεση T-198/05: Mebrom NV κατά Επιτροπής των Ευρωπαϊκών Κοινοτήτων
   (Υπόθεση C-374/07 P)
   (2007/C 247/22)
   Γλώσσα διαδικασίας: η αγγλική
   Διάδικοι
   
      Αναιρεσείουσα: Mebrom NV (εκπρόσωποι: K. Van Maldegem, avocat, C. Mereu, avocat)
   
      Αντίδικος κατ' αναίρεση: Επιτροπή των Ευρωπαϊκών Κοινοτήτων
   Αιτήματα της αναιρεσείουσας
   Η αναιρεσείουσα ζητεί από το Δικαστήριο:
   
               —
            
            
               Να κρίνει την παρούσα αίτηση αναιρέσεως παραδεκτή και βάσιμη·
            
         
               —
            
            
               Να αναιρέσει την απόφαση του Πρωτοδικείου της 22ας Μαΐου 2007 στην υπόθεση T-198/05·
            
         
               —
            
            
               Να κρίνει τα αιτήματα της προσφεύγουσας στην υπόθεση T-198/05 παραδεκτά και βάσιμα·
            
         
               —
            
            
               Να δεχθεί την αγωγή αποζημιώσεως που άσκησε η αναιρεσείουσα σε πρώτο βαθμό ή, επικουρικώς, να αναπέμψει την υπόθεση στο Πρωτοδικείο προκειμένου να αποφανθεί επί της ουσίας· και
            
         
               —
            
            
               Να καταδικάσει την καθής στο σύνολο των δικαστικών εξόδων αμφοτέρων των βαθμών.
            
         Λόγοι αναιρέσεως και κύρια επιχειρήματα
   Η αναιρεσείουσα υποστηρίζει ότι η αναιρεσιβαλλόμενη απόφαση πρέπει να αναιρεθεί για τους ακόλουθους λόγους:
   Παραποίηση των πραγματικών περιστατικών και αποδεικτικών στοιχείων και πρόδηλη πλάνη κατά την νομική εκτίμηση των πραγματικών περιστατικών:
   
               —
            
            
               Εσφαλμένη εκτίμηση των ερωτήσεων και απαντήσεων που προσκομίστηκαν ως αποδεικτικά στοιχεία υπό τη μορφή ερωτηματολογίων·
            
         
               —
            
            
               Εσφαλμένη εκτίμηση των ερωτηματολογίων όσον αφορά την εποχιακή χρήση του μεθυλοβρωμιδίου·
            
         
               —
            
            
               Μη λήψη υπόψη αριθμητικών στοιχείων περί των πωλήσεων που προσκόμισε η προσφεύγουσα και προφανής σύγχυση μεταξύ των αριθμητικών στοιχείων περί των πωλήσεων και των αριθμητικών στοιχείων περί των εισαγωγών που προσκόμισαν, αντίστοιχα, η προσφεύγουσα και η καθής·
            
         
               —
            
            
               Μη προσήκουσα αξιολόγηση των αριθμητικών στοιχείων περί των πωλήσεων·
            
         
               —
            
            
               Αντιφάσεις και έλλειψη συνοχής κατά τη νομική εκτίμηση των πραγματικών περιστατικών·
            
         
               —
            
            
               Μη εξέταση των αποδεικτικών στοιχείων κατά τρόπο ολοκληρωμένο και σε συνδυασμό μεταξύ τους.
            
         Εσφαλμένη εφαρμογή της νομικής προϋποθέσεως για τη θεμελίωση πραγματικής ζημίας:
   
               —
            
            
               Σύγχυση της υπάρξεως ζημίας με την έκταση της ζημίας·
            
         
               —
            
            
               Σύγχυση της εξέτασης της υπάρξεως ζημίας με την εξέταση της αιτιώδους συνάφειας·
            
         
               —
            
            
               Απαίτηση αποδείξεως ότι η ζημία δεν μπορούσε να αποκατασταθεί.
            
         Το ΠΕΚ επέβαλε στην αναιρεσείουσα δυσανάλογο και μη δικαιολογημένο βάρος απόδειξης.
   Αντιφατική αιτιολογία.
   Διαδικαστικό σφάλμα κατά την εφαρμογή του νόμου σχετικά με την προσκόμιση νέων αποδεικτικών στοιχείων κατά τη διάρκεια της δίκης.
   Προσβολή των δικαιωμάτων άμυνας, του δικαιώματος σε δίκαιη δίκη και της ισότητας των όπλων.